钦定古今图书集成/理学汇编/学行典/第126卷 > 诗经 > 《鸱鸮》
## 钦定古今图书集成/理学汇编/学行典/第126卷 > 诗经 > 《鸱鸮》

迨！天之未阴雨，彻彼桑土，绸缪牖户。今女下民，或敢
侮予？

〈朱注〉及天未阴雨之时，而往取桑根以缠绵巢之隙穴，使之坚固，以备阴雨之患，则此下土之民，谁敢有侮予者？亦以比己深爱王室而预防其患难之意。〈大全〉南轩张氏曰：“鸟于天，未阴雨而彻桑土，葺牖户，是犹于国家安泰之日而经理备预者也。盖消息盈虚之相荡，安危治乱之相承，理之常然，非知几者，孰能审微于未形，而御变于将来哉？”